সংগীত পরিচালক পদে প্রথম দিকের উচ্ছ্বাস খুব শিগগিরই স্তিমিত হয়ে আসে শুমানের৷ ড্যুসেলডর্ফ শহরের জন্য একজন সংগীত নির্দেশক খোঁজা হয়েছিল কিন্তু পাওয়া গেলো একজন সংগীত রচয়িতা৷ কনসার্টে নির্দেশনা দেয়া শুমানের পক্ষে দুরূহ হয়ে ওঠে৷ মানসিক ভারসাম্যহীনতা ও বিষাদ পেয়ে বসে তাঁকে৷ তবে সংগীত রচনা থেকে বিরত থাকেননি তিনি৷ বেশ কিছু বিখ্যাত কনসার্ট সংগীত রচনা করেছেন তিনি এই সময়৷ অন্যদিকে মানসিক অস্থিরতাটা এতই বেড়ে যায় যে, এক সময় আত্মহত্যার চেষ্টাও করেন শুমান৷ তাই জীবনের শেষ দুটি বছর তাঁকে বন শহরের এক মানসিক স্যানাটোরিয়ামে কাটাতে হয় তাঁকে৷ ১৮৫৬ সালে মাত্র ৪৬ বছর বয়সে মৃত্যু বরণ করেন কৃতিমান এই শিল্পী রবার্ট শুমান৷